[{"text_idx": "#000000", "text": "5 aastat ja 3 kuud. Pilguheit (palga)to\u0308o\u0308tu varasalve: u\u0308le 50k sissetulek ja Musta Reede ostud"}, {"text_idx": "#000001", "text": "Tiliseb-tiliseb... oeh, veidi tuli okset po\u0303ske praegu. No ei suuda ma neid Prismas allahinnatud pirukate ostmisel soundtrackiks ma\u0308ngivaid jo\u0303ululaule kannatada. Ko\u0303ik on muidu ilus, aga kohe kuidagi ei sobi see tiliseb-tiliseb ko\u0303rvus helisema, kui ma samal ajal soojatoidu letis vo\u0303ikastmes kanatu\u0308kke marli lapiga kurnan ja puuviljade filiaalis ploomidelt kive va\u0308lja lutsutan, sest ma ei kavatse maksta millegi eest, mida ma ei so\u0308o\u0308. Pigem valiks, et tiliseb-tiliseb rahakotis midagi."}, {"text_idx": "#000002", "text": "U\u0308ldse soovitan teilgi vo\u0303imalusel poodidest eemale hoida. Ise ka\u0308in korra-kaks aastas, vo\u0303tan ko\u0303ik vajaliku riidekraami a\u0308ra ja edasi on hooleta, vahel tuleb vaid toiduraksus ka\u0308ia. Vaadates ostukeskuste reklaame, siis juba see na\u0308itab, et pa\u0308ris okei va\u0308rk seal ei toimu ja vaimse tervise huvides pigem va\u0308ltige, eks."}, {"text_idx": "#000003", "text": "Meenub kunagine \u201cluuletus\u201d algklasside ajast: u\u0308ks, kaks, kolm, kummas sa\u0308a\u0308res on? Neli, viis, kuus, vasakus!"}, {"text_idx": "#000004", "text": "Aga ma ei lase teemat ja\u0308lle lappama ja proovin rohkem rahadest ja muust mammonast ra\u0308a\u0308kida."}, {"text_idx": "#000005", "text": "Nagu na\u0308ha, siis lo\u0303puks on tabelites maandunud see kurikuulus 40k eurone kv flipp. Mo\u0303nes mo\u0303ttes vo\u0303iks selle tegelt ka higivaba papi tabelisse panna, kuna tegu oli investeerimistegevuse tulemiga, mitte no\u0308 igapa\u0308evase tegevusega, aga see lo\u0308o\u0308ks keskmised ta\u0308iesti auti ja las ja\u0308a\u0308b nagu on."}, {"text_idx": "#000006", "text": "Novembris ka\u0308isin pa\u0308ris mitut korterit vaatamas ja tegin huupi kohati lausa solvavaid hinnapakkumisi. U\u0308ks diil oli isegi nii la\u0308hedal, et ra\u0308a\u0308kisin juba pangaga, aga viimasel hetkel ilmus kuskil mingi rikkam ja veelgi sarmikamalt puhvis sabaga lind peale ning la\u0308inud see terake oligi. Seega oli mu Musta Reede, vo\u0303i o\u0303igemini u\u0308ldse musta novembri, poenimekiri ja\u0308rgnev #blackdealsmatter:"}, {"text_idx": "#000007", "text": "ampler shares (enne novembri suurt hu\u0308pet, hinnaga ca 12\u20ac)plusplus vo\u0303lakirjad (13%)creditstar vo\u0303lakirjad (13%)xpev (usa stokid)*ciic (usa stokid)*psth (usa stokid)*1kg ho\u0303bemu\u0308nt (selle saamisloost kirjutan peatselt eraldi loo)"}, {"text_idx": "#000008", "text": "*Ko\u0303ikidel usa stokkidel on ku\u0308ljes juutuubi link, sest me oleme siin millenialid ja lumera\u0308itsakad jne ja kes see ikka artikleid lugeda viitsib. Meie vo\u0303tame 90% oma infost juutuubist ja 10% instast."}, {"text_idx": "#000009", "text": "Nagu na\u0308ha, siis endale ostsin ikka vaid sellist kraami, mis mind to\u0308o\u0308tuna vee peal hoiaks ja mille abiga ja\u0308rjest va\u0308hem higi valama peaks. Isegi u\u0308htegi uut riideeset ei ostnud. Ampleri ja stokkide kohta on keeruline o\u0308elda, mil ma\u0308a\u0308ral need mu oligarhi staatusele kaasa aitavad, aga vo\u0303lakirjadest saan ja\u0308rgmised paar aastat iga kuu ca 150\u20ac puhast ka\u0308s\u030cs\u030ci, kui ko\u0303ik ha\u0308sti la\u0308heb. Pool mingi madalama otsa korteri u\u0308u\u0308ri ju, kui nii mo\u0303elda, aga oluliselt va\u0308iksema investeeringu eest ja oluliselt va\u0308iksema peavaluga."}, {"text_idx": "#000010", "text": "Usa stokkide teemast on veel ehk huvitav mainida, et ko\u0303ik 3 ostu on mul SPAC \u0301id. See on pa\u0308ris omapa\u0308rane uus (ja kuum) maailm, kuidas spacid aitavad firmasid bo\u0308rsile. Ma ei hakka ise ko\u0303ike seletama, kuna divikainvestor tegi selle to\u0308o\u0308 hiljuti oma blogis a\u0308ra ja ma vo\u0303in seda jagades po\u0303himo\u0303tteliselt kogu au ja kuulsuse siiski endale rebida. Loe divikainvestori postitust SIIT."}, {"text_idx": "#000011", "text": "Ja kolmest ostust 2 on seotud EV-dega. Kui keegi on just Nissan Leafi toolilt to\u0303usnud ja mo\u0303tleb, et ei-ei, o\u0303igel autol on ikka tossulont taga ja fast&furious stiilist nii paks sumps, et parklas ajab kehvema silmana\u0308gemisega inimene selle kergliiklustunneliga sassi, siis vo\u0303ta paar minti ja vaata SEDA videot. Mul to\u0303usid ihukarvad pu\u0308sti pelgalt vaatamisest."}, {"text_idx": "#000012", "text": "Mida ma usast ootan vo\u0303i miks ma seda teen? Esiteks olen ma o\u0308elnud, et pean siin blogis ko\u0303ike proovima, et enda nahal tunda saaksin ja ra\u0308a\u0308kida oskaksin. Ja vahva oleks, kui mo\u0303nele uuele amazonile vo\u0303i teslale pihta saaks, aga kohese hokikepi kasvu ootamise asemel olen eestlaslikult tagasihoidlik ja aega mul on. U\u0308tleme, et mo\u0303nest mu valikust vo\u0303iks va\u0308hemalt selline horisontaalvaates Juhan Partsi kael tulla ku\u0308ll. Praegu vaadates on eeemm.. ruumi arenguks."}, {"text_idx": "#000013", "text": "Va\u0308ga a\u0308ge kuu oli, igaljuhul! Lisaks ko\u0303igele muule oli mu kolhoosil va\u0308ike su\u0308nnipa\u0308ev vo\u0303i nagu ma\u0308rgiline teeta\u0308his: tegin novembris oma selle aasta 100. arve."}, {"text_idx": "#000014", "text": "Tunnen, et pean rohkem selliseid ostufestivale korraldama nagu vuntsikuu oli. Mida rohkem higivabasid sendijo\u0303gesid ka\u0308ima saan, seda rohkem on aega endale meeldivate asjadega tegeleda. Na\u0308iteks targutamisega."}, {"text_idx": "#000015", "text": "Novembrisse mahtus u\u0308ks selline stand-up EBSis. Loll olin, et fix summa neile show eest u\u0308tlesin. Terve EBS on ju miljokate dna \u0301d ta\u0308is: ko\u0303igil olid aukudeta sokid jalas, autode vo\u0303tmed ja mobiiltelefonid laual jne. Oleks pidanud siuke sott-kaks sotti per feiss vo\u0303tma. Aga nii ongi, et elu o\u0303petab ja teinekord olen targem. Kohe na\u0308ha, et a\u0308rikooli sattumisest ja\u0308i midagi mullegi ku\u0308lge!"}, {"text_idx": "#000016", "text": "Nagu na\u0308ha, siis finfluenceri tiitlit olen endiselt va\u0308a\u0308rt, sest va\u0308hemalt u\u0308he sealse elu olen oligarh-to-be ka\u0308a\u0308nulisele teekonnale konverteerinud:"}, {"text_idx": "#000017", "text": "Kahjuks olid kuludki novembris ko\u0303rgemad kui mulle meeldiks. Kuigi mulle ei meeldi juba u\u0308le 10\u20ac kuus a\u0308ra anda, siis saan aru, et pa\u0308ris nii ei saa. Aga keskmisest oli asi ikka 3x u\u0308le ehk seal 6k ringis."}, {"text_idx": "#000018", "text": "Kuigi te vo\u0303ite nu\u0308u\u0308d pakkuda, et ko\u0303ik see raha la\u0308ks LHV kaudu usa turu \u201clennupiletiteks\u201d, siis NII karm see asi o\u0303nneks ei ole. Veel. Aga muricas shoppamine on va\u0308ga kallis hobi ja returnid peavad suured olema, et see a\u0308ra tasuks. Seega pall on sinu va\u0308ravas, Rain."}, {"text_idx": "#000019", "text": "Esiteks u\u0308ks u\u0308u\u0308rikas vist solvus, et nii palju rahhi usa elektrikate teemasse viisin ja kapriisi ma\u0308rgiks hakkas vannituba elektriga lollitama. See oli ro\u0303o\u0303muko\u0303ne mu elektrikule, aga veidi kurvem teade mu rahakotile."}, {"text_idx": "#000020", "text": "Teises u\u0308u\u0308rikas kukkus voodi kokku. Mingis mo\u0303ttes isegi respekt, et elanik seal sellise vingerpussiga hakkama sai ja kui ku\u0308sisin, et mis Rannamaja ta seal korraldas, siis o\u0303ige ha\u0308rrasmehena ta lihtsalt muigas ja vaikis. Muidu on tegu sellise ontliku kutiga, aga nii ju ongi, et tantsi, mis sa tantsid, seksuaalaktimehed tulevad ikka nurgast. Tubli to\u0308o\u0308, ega iive ennast ise ei to\u0303sta! Seekord ostsin ikka tunduvalt parema ja kallima voodi, niisiis."}, {"text_idx": "#000021", "text": "Aga la\u0308hme parem mu rahakoti kallale. Kuu kokkuvo\u0303tted peaksid sisaldama va\u0308hem mo\u0308la ja rohkem to\u0303estust, eksole?"}, {"text_idx": "#000022", "text": "Ja\u0308rgnev pilt on alati ko\u0303ige olulisem ja seda hakkan na\u0308itama alati vo\u0303imalikult vara. See ongi blogi peamine eesma\u0308rk: saada higivabapapimiljokaks. Kes seni veel aru pole saanud, siis higivaba papp = see papp, mille nimel ei pea to\u0308o\u0308l ka\u0308ima."}, {"text_idx": "#000023", "text": "Ega veel liiga palju keksida ei julge, aga 50k peaks selle aasta sees ku\u0308ll a\u0308ra tulema. Vot sulle madalalaubalist magalarajooni rahavo\u0303lurit!"}, {"text_idx": "#000024", "text": "Ja\u0308rgmine teeviit na\u0308itab juba \u201cHigivaba 50k\u201d poole"}, {"text_idx": "#000025", "text": "Kui eelneva tabeli ja\u0308me keskmine vo\u0303tta, siis olen teeninud Rahakrati aegade algusest iga kuu ca 769 eurtsi ta\u0308iesti niisama (48491\u20ac/63 kuud). Ja see number peaks teoorias u\u0308le aja koguaeg kasvama. Rahakoti mo\u0303ttes olen juba penskar valmis!"}, {"text_idx": "#000026", "text": "Jooksva aasta pilt on selline:"}, {"text_idx": "#000027", "text": "November to\u0303i uut raha kokku 51 969\u20ac."}, {"text_idx": "#000028", "text": "Siin sees on palk (ja\u0308tan selle so\u0303na siis edaspidi lihtsalt ma\u0308lestuseks, kuigi palka ma enam ei saa), ko\u0303iksugu avantu\u0308u\u0308rid, intressid ja muu higivaba rahh, liigkasuvo\u0303tmine, va\u0308ljapressimised, alimendid, pistised, ettevo\u0303ttega skeemitamine, juriidilised mahhinatsioonid ja ko\u0303ik muu maksuametile huvi ja peavalu valmistav tegevus."}, {"text_idx": "#000029", "text": "Ko\u0303igest kokku ahnitsetud rikkustest la\u0308ks uue higivaba papi tootmise rattasse ligi 90% ehk umbes 46 375 euroraha."}, {"text_idx": "#000030", "text": "Kolhoosiga on praegu nii, et enamus sealsetest varadest la\u0308heb alati uue raha ja\u0308rele ja plaanis on kuidagi neljas korter millalgi a\u0308ra sahistada."}, {"text_idx": "#000031", "text": "Muuseas, kui keegi siin veel oma kolhoosiga puseleb, siis minu kaudu saad mo\u0303nda aega tasuta SimplBooksiga arveldada, mis on va\u0308ga laadna arvete loomise tarkvara: kasuta sooduskoodi \u201cKRATT\u201d ning sellega saab iga SimplBooks konto looja 3 kuud tasuta teenust."}, {"text_idx": "#000032", "text": "Higivaba tuli novembri jooksul kokku 1 141,07\u20ac. Siin sees on ka blogi tulu, kuna ma kirjutan isegi interneti ta\u0308is saamisel siin edasi. Vo\u0303i siis kirjutan vihikusse oma lugusid ja hakkan neid Raekoja platsil ette lugema vms. Muuseas, blogi alguses oli mu palk ta\u0308nasest higivabast rahast va\u0308iksem ja see polnudki nii ammu, kui Rahakrati oma reite vahelt va\u0308lja pigistasin ja tema nabano\u0308o\u0308ri vo\u0303tmetega la\u0308bi nu\u0308sisin. Midagi on ilmselt o\u0303igesti tehtud."}, {"text_idx": "#000033", "text": "Nu\u0308u\u0308d ja\u0308rgneb mu finantsku\u0308mnevo\u0303istluse higivaba edetabel. See on mul endal u\u0308ks lemmikuid:"}, {"text_idx": "#000034", "text": "Iga kuu alguses avaldan eelmise kuu kokkuvo\u0303tte Rahakrati edusammudest. Detsembri alguses teen u\u0308levaate novembri kohta \u2013 na\u0308itan a\u0308ra ta\u0308pselt selle summa, mis kontole tuli ja mis po\u0303hjustel teda kuu lo\u0303pus seal enam alles ei ole."}, {"text_idx": "#000035", "text": "See on minu net wo\u0308o\u0308rth:"}, {"text_idx": "#000036", "text": "U\u0308kski Rahakrati otsus ei ole soovitusliku iseloomuga, ei Raivo Heina (sest tema on ko\u0303ige rohkem Rahakrati na\u0308oga, kui mul peaks pilti blogisse vaja olema) ega Finantsinspektsiooni poolt heakskiidetud ning ei kutsu kedagi enda ja\u0308rgi joonduma. Kui sa saad siit inspiratsiooni vo\u0303i mo\u0303tteid, siis virtuaalne ko\u0303rge viis sulle. Alati vo\u0303id ka enda mo\u0303tteid siin minuga jagada."}, {"text_idx": "#000037", "text": "Oma finantse hakkasin to\u0303sisemalt ja\u0308lgima 2015.a. kevadel. Olin tonnise palgaga o\u0303nnetu to\u0308o\u0308taja suvalises ettevo\u0303ttes. Tegin mitu kuud koduto\u0308o\u0308d, lugesin, o\u0303ppisin, kogusin kogemusi ja vo\u0303tsin hoogu ning 2015. aasta suvest su\u0308u\u0308visin to\u0303sisemalt asjasse. O\u0303ppimine on kestev protsess ja tuleb tunnistada, et enese ja\u0308lgimine on va\u0308ga silmi avav kogemus. Kuidas see plekk nii raskelt sisse tuleb ja nii libedalt va\u0308lja la\u0308heb?"}, {"text_idx": "#000038", "text": "Ko\u0303ik oma jooksvad kulud kannan ma ise, otsused investeerimise kohta teen samuti ise ja nagu arvata vo\u0303ib, siis hiljem su\u0308u\u0308distada saan ka vaid iset. Iseennast. Kuidasiganes o\u0303ige o\u0308elda on."}, {"text_idx": "#000039", "text": "Mu pisuha\u0308nna karja\u0308a\u0308r investeerimise vallas on kestnud alles 2015. aasta suvest, kui la\u0308biso\u0303iduna\u0308idik ta\u0308pselt 30 ette keeras. So\u0303uan tasa, et jo\u0303uda kaugele, aga mitte nii tasa, et aerud ka\u0308tte a\u0308ra ma\u0308daneks. Ko\u0303ikide eesma\u0308rkide ja minu tegemiste u\u0308hine nimetaja on #finantsvabadusso\u0303da."}, {"text_idx": "#000040", "text": "Ja\u0308rgneb va\u0308ljaheide ja tule haara siit mo\u0303ni reaalselt raha tegev soovituskood omale ligi. Hakkame koos bojaarideks!"}, {"text_idx": "#000041", "text": "Mis see on: Tagasiostu garantiiga laenud ehk u\u0308hisrahastuse portaal, pa\u0308rit La\u0308tist. Intressid ca 8%-12%. Ta\u0308itsa okei."}, {"text_idx": "#000042", "text": "Boonus: Saad 10 euri boonust, kui liitud ja 250 kulli portaali kannad (see on kuu ajaga 48% tootlust). Lihtne viis rahhi teha!"}, {"text_idx": "#000043", "text": "Kuidas liituda ja boonust saada: kliki SIIA ja registreeru. Vo\u0303i mine lihtsalt lehele ja kasuta seda koodi: 4MDWH"}, {"text_idx": "#000044", "text": "Mis see on: EstateGuru on juhtiv Euroopa investeerimisplatvorm, mis keskendub lu\u0308hiajalistele kinnisvaraga tagatud laenudele."}, {"text_idx": "#000045", "text": "Boonus: 0,5% boonust investeeringutelt esimese 3 kuu jooksul."}, {"text_idx": "#000046", "text": "Kuidas liituda ja boonust saada: kliki SIIA ja registreeru vo\u0303i kasuta minu soovituskoodi EGU09006."}, {"text_idx": "#000048", "text": "Boonus: 1% boonust investeeritud summalt 3 kuu eest (4 kuu jooksul). Boonus arvutatakse 30, 60, 90 pa\u0308eval peale liitumist ja makstakse va\u0308lja reaalselt 60, 90 ja 120 pa\u0308eval; 60 ja 90 pa\u0308eval boonus leitakse vahepealse portfelli kasvu pealt."}, {"text_idx": "#000049", "text": "Kuidas liituda ja boonust saada: kliki SIIA ja registreeru."}, {"text_idx": "#000050", "text": "Mis see on: An intermediary platform connecting borrowers with investors by offering safe and transparent investment opportunities. No service fees or hidden costs are charged for using the platform."}, {"text_idx": "#000051", "text": "Boonus: 10\u20ac tasuta boonusraha, kui investeerid va\u0308hemalt 50\u20ac."}, {"text_idx": "#000052", "text": "Mis see on: Crowdestate\u2019s on u\u0308le 32400 investori ja konkurentidest eristuv Euroopa ko\u0303rgeim keskmine tulusus. Investeeri kinnisvaraga tagatud, po\u0303hjaliku kontrolli la\u0308binud projektidesse."}, {"text_idx": "#000053", "text": "Boonus: \u201cMeil boonust pole. Niipea pole plaanis kasutusele vo\u0303tta ka. Vo\u0303id boonuseks panna, et kiire klienditugi (hehe). Ikka head, Crowdestate\u201d. No vot siis. Omaltpoolt lisan, et korralik tootlus on ka boonuse eest Crowdestates."}, {"text_idx": "#000054", "text": "Mis see on: Iirimaal registreeritud P2P portaal, mis pakub vo\u0303imalust Iiri a\u0308ridesse investeerida ja pakub 10+% intressi."}, {"text_idx": "#000055", "text": "Boonus: 5% ekstra intressi esimese 30 pa\u0308eva jooksul liitumisest."}, {"text_idx": "#000056", "text": "Mis see on: Ta\u0308nu u\u0308hisrahastusmehhanismile vo\u0303imaldab Reinvest24 teil igas maailma otsas osta elu- vo\u0303i a\u0308rikinnisvara osakuid kollektiivselt koos teiste investoritega alates 100 eurost ja teenida kasumit rendist ja kapitali kasvust kombineeritult, investeerimisperioodi piiranguteta."}, {"text_idx": "#000057", "text": "Boonus: 1% cashback\u2019i investeeringutelt (kehtib kuni 03.06.2019). Ilmselt tuleb varsti uus kampaania."}, {"text_idx": "#000058", "text": "PS. Kui sulle meeldib see jauramine, mis siin blogis ka\u0308ib, siis tule ja\u0308lgi kadedusega mu kro\u0308o\u0308suse elu Instas ja Fesaris!"}, {"text_idx": "#000059", "text": "Aga sa ikka ei ra\u0308a\u0308gi oma flipi tagamaid \ud83d\ude00 Mis kasu sellest anonu\u0308u\u0308msusest nii on, kui midagi ei jaga \ud83d\ude00"}, {"text_idx": "#000060", "text": "Ma varsti avan rohkem selle avantu\u0308u\u0308ri tagamaid, auka."}, {"text_idx": "#000061", "text": "Suht norm, et ikka lubadusi ta\u0308idad ja siia kirjutad, mitte sahtlisse ja Raekoja platsil ettelugemiseks. Mujalt rajoonidest oleks suht ku\u0308tsiro\u0308o\u0308vel sind kuulama tulla. Kodus naabri \u201clevilat\u201d kasutades on aga muhedam muljetada, kuidas iidolil kulgeb. Polegi enam nii no\u0303mekonn, kui hakkas tunduma."}, {"text_idx": "#000062", "text": "Pu\u0308u\u0308an so\u0303na pidada, jah. Hea kuulda, et enam NII no\u0303me pole, vo\u0303tan seda kui komplmenti. Kui Eesti naine Eesti mehele nii u\u0308tleb, siis on ja\u0308rgneva 24h jooksul voodiva\u0308rk suht garanteeritud."}, {"text_idx": "#000063", "text": "Suht napikas on sul ju see NIO EP9 (suht to\u0303uksid tunduvad need teised autod nu\u0308u\u0308d) a\u0308ra osta varsti... kuumuta edasi, a\u0308ss!"}, {"text_idx": "#000064", "text": "Kunagi oli eesma\u0308rk, et Ampler to\u0303useks nii palju, et kasumi eest ratta saaksin. Ta\u0308na saan kasumi eest juba 3-4 ratast, kui soovi oleks ja kui 2-3 lisaperset ku\u0308lge kasvab. Eks peab ev-des sama eesma\u0308rgi vo\u0303tma, enne rahule ei ja\u0308ta."}, {"text_idx": "#000065", "text": "Kas sa oma net wo\u0308o\u0308rth\u2019i sisse arvestad ka oma eluaset? vo\u0303i puhtalt investeerimisportfelli netova\u0308a\u0308rtust?\nMina isiklikult oma korteri, kus ma elan, ning oma aktiivsete ettevo\u0303tete va\u0308a\u0308rtust portfelli ja ei arvesta, et oleks lihtsam vaadata, kui palju on portfell kasvanud ning mis on selle tootlus"}, {"text_idx": "#000066", "text": "Mul on sinna sisse arvestatud koduvo\u0303laga ostetud korter (ostuhind miinus koduvo\u0303la ja\u0308a\u0308k), mida va\u0308lja u\u0308u\u0308rin. Oma kodu mul nagu... nagu krt polegi. Rahakratt on kodutu."}, {"text_idx": "#000067", "text": "Kas higivaba pleki tabelis Crowdestate, Estateguru, Mintos jms taga olevad summad jo\u0303udsid nendest keskkondadest ka sinu kontole vo\u0303i kajastad lihtsalt platvormi kuu tulemit ilma raha sealt va\u0308lja vo\u0303tmata?"}, {"text_idx": "#000068", "text": "Tavaliselt ikka reinvestin ko\u0303ik ja na\u0308itan siis no\u0308 platvormi tulemit, aga hetkel vo\u0303tan va\u0308lja, kuna mul on osad kontod eraisiku nimel. Edaspidi ja\u0308a\u0308vad ettevo\u0303tte kontod ainult, et maksudega ko\u0303ik timm oleks."}, {"text_idx": "#000069", "text": "A mul on hoopis selline ku\u0308simus \u2013 kui sa paneks end tavainimese sussidesse, kes teeb 160h kuus to\u0308o\u0308d, siis palju sul kogu selle investoriks hakkamise peale tunde kulub kuus keskmiselt?"}, {"text_idx": "#000070", "text": "Ma olengi tavainimene, ta\u0308iesti keskmine lohh \u2013 mul on roheline kaart ja ma vaatan poes kg/l hindu alati. Aga mitte seda sa ei ku\u0308sinud... ma arvan, et paar tundi na\u0308dalas kulutan. Saaksin ka va\u0308hemaga tehtud, aga mulle vahel meeldib oma rahatabelit na\u0308ppida ja plaane teha ja mo\u0303elda, kus ja kellel ja\u0308rgmisena naha u\u0308le ko\u0303rvade kannataks to\u0303mmata. Vabalt saab va\u0308hema ajaga hakkama, tegelikult."}, {"text_idx": "#000071", "text": "Kuidas \u201chigivaba tulu\u201d korterite osas oled arvutanud? Na\u0308iteks korter 1 325\u20ac. Oletame, et oled selle pangalaenuga ostnud \u2013 kas see 325 on kasum, mis ja\u0308a\u0308b alles peale igakuist laenumakset?"}, {"text_idx": "#000072", "text": "A siis natuke ikka pead higistama selle raha nimel. Pead oma leksikonis kuidagi u\u0308mber so\u0303nastama selle \u201chigivaba\u201d..vo\u0303i siis ikkagi tegema peab, aga samas higistma ei aja..saaks filosofeerida siin selle kallal eksole"}, {"text_idx": "#000073", "text": "Bo\u0308rsil tuleb ka orderi sisestamiseks veidi na\u0308ppu va\u0308ristada. Ega jah, pa\u0308ris nullenergia stiilis investeerimistulu vist polegi olemas."}, {"text_idx": "#000074", "text": "Mulle vist kahe silma vahele ja\u0308a\u0308nud see korter 2 70 eurine tulu.\nMiks see nii va\u0308ike on?"}, {"text_idx": "#000075", "text": "Mis poest Creditstari ja Plusplusi vo\u0303lakirju ostad? Nasdaqis on nad ku\u0308ll ma\u0308rgitud, aga nt LHV kaudu osta ei saa."}, {"text_idx": "#000076", "text": "Keegi nunnu fa\u0308nn kirjutas, et CS pakub otse ja nii oligi. Lihtsalt saatsin neile elektronkirja, et laske mind ka pudrupoti ligi ja sain.\nPlusPlus tuli Redgate kaudu. Panin ennast nende meililisti (lihtsalt kirjuta neile, et oled rahaboss ja paluks ka edaspidi infot letialuse kraami kohta) ja nu\u0308u\u0308d tuleb ikka aegajalt inffi, kui midagi seal liigub."}, {"text_idx": "#000077", "text": "Kratt, sul on due diligence kindlasti tehtud Creditstari kohta. Palun jaga meilegi oma mo\u0303tteid. Likviidsus on sellel ilmselt madal ning sellega peab investor arvestama, kuid kuna lunastuseni (na\u0308iteks) 1,5a aega, siis Sa erilist riski ei tunnetanud? ta\u0308nan"}, {"text_idx": "#000078", "text": "Samuti, kuna pole avalikult kaubeldav, siis seda on eraisiku investeerimiskonto asemel maksude vaatest vajalik osta kolhoosi alt? \ud83d\ude42"}, {"text_idx": "#000079", "text": "Likviidsus on madala, jah. Aga ma ei ostnud neid mu\u0308u\u0308gi eesma\u0308rgil, pigem vajan divikaid/intresse jne, et end u\u0308leval pidada. CS saatis oma decki ja numbrid, mulle tundusid okeid, et see risk vo\u0303tta. Eks pakutav pross on suht ko\u0303rge (13%), seega on juba eos sisse kirjutatud ka ko\u0303rgem risk. Kuuldavasti on ka Raha-Jaak sinna nutsu toppinud, seega osades asjades ma usaldan veidi ka varasemaid investoreid.\nMa teen ikka kolhoosi alt ko\u0303ik, jah. U\u0308ldse ko\u0303ik asjad teen edaspidi nii. Plaan on ko\u0303ik eraisiku avantu\u0308u\u0308rid lo\u0303petada maksude to\u0303ttu."}]